钦定古今图书集成/明伦汇编/闺媛典/第115卷 > 新建忠烈祠碑记 陈琳
## 钦定古今图书集成/明伦汇编/闺媛典/第115卷 > 新建忠烈祠碑记 陈琳

“臣之于君，妇之于夫，一也。随其所事而竭力委身，利
害不能夺其志，死生不能挫其节，炳炳烺烺，与日星
争曜，天壤俱敝，夫然后谓之忠，谓之烈。忠烈秉彝恒
性，而人每自戕，故志士仁人必旷世乃一见而表忠
旌烈，岂不为扶纲常风，世教之盛举哉？”池倅赵公昂
发方元兵渡江，守臣相继以遁，公死守弗去，与妻雍
氏诀，使自便。雍曰：“若为忠臣，我独不能为忠臣妇乎？”
遂书几上，誓夫妇同死，共缢于所建从容堂。其忠烈
昭昭，迄今犹在人耳目也。我文皇帝靖难时，黄公观
起兵入援，至池州，闻事去，豫知妻翁氏必不辱，招魂
葬之。翁并二女果给配绐。配者得间，与家属十馀人
死于淮清桥下，而公亦死于阑江矶。其大节与赵公
夫妇相符。弘治间，有朱妇唐氏，池口人，其夫孱弱，姑
利商人金，令私之，唐不从，姑诬讼，拷掠无完肤度不
免，自经梅树下。乡人谓其节操比德于梅，号梅妇云。
正德间，有康氏，清溪人，年甫十七，时流贼突至，掳康
去。父夺之，为贼伤面流血。康绐曰：“勿杀我父，愿从行。”
比至，舟投水，贼乱刃毙之。唐与康之死，视赵之雍、黄
之翁无愧也。“赵、黄死于君，尽臣道焉；雍、翁死于夫，尽
妇道焉。均为风教攸系，宜崇祀。”而赵之旧祠混于民
居，黄私祠于邑学之侧，今亦颇废，其妻若女且未与
祀。今建安田侯赋，以给舍奉上命守池。下车未几，百
废具举。于是询谋士民，卜府治之西北隅隙地十二
亩以“建祠，爰请于当道”，报可。遂庀材鸠工，诹日举事。
偕寮属诸生董役，夙夜靡懈，民翕然乐成之。正中为
堂六楹，东西各序八楹，寝四楹，后为风化堂，东西厢
凡若干楹，为厨库。馀选诸生之有志者藏修于中。傍
置田五亩，以充祀费。甃池四，以备田之旱涝。构亭二，
以为息游之所。辟门五，建坊三：东双忠，西六烈，又为
社学二选民之秀者，延师教育之功，昉乎嘉靖癸未
九月廿七日，迄于甲申四月廿五日，栋宇伟丽，丹碧
晃耀，规制奕奕。堂祀二公，寝祀二夫人，以黄二女暨
唐、康二女祔焉。呜呼！以死勤事，《祭法》具载。赵公以孤
城抗元兵而死，城破之日，元将伯颜尚义之，以礼合
葬，祭其墓而去。黄公既死，文皇初未尝不惜其死而
褒其忠。然则二公死于国，以化及其家，足以感人心
于当时。去今数百载，凛凛犹有生气，其所渐被未斩，